《九日从宋公戏马台集送孔令诗》
南北朝·谢瞻

风至授寒服，霜降休百工。繁林收阳彩，密苑解华丛。

巢幕无留收，遵渚有归鸿。轻霞冠秋日，迅商薄清穹。

圣心眷嘉节，扬銮戾行宫。四筵沾芳醴，中堂起丝桐。

扶光迫西汜，欢馀宴有穷。逝矣将归客，养素克有终。

临流怨莫从，欢心叹飞蓬。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。